Nêrgis Mihemedî
Nêrgis Mihemedî, Nêrgiz Mihemedî, anku Narges Mohammadi (bi farsî: نرگس محمدی, Narges Mohammadi, jdb. 21ê nîsanê 1972an), zanyar û çalakvana mafên mirovan a îranî ye. Ji ber çalakiya xwe ya ji bo mafên mirovan wê xelata Nobelê ya aştiyê ya sala 2023an wergirt. Ew herwiha cîgira serokê Navenda Berevanên Mafên Mirovan (DHRC) ye, ku ji aliyê xwediyê Xelata Nobelê ya aştiyê Şîrîn Ebadî ve tê birêvebirin. Ew piştgirek xurt a bêîteatiya sîvîl ya femînîst a li dijî hicabê ya li Îranê ye. Ji ber vê yekê gelek caran hat girtin û çend sal cezayê girtîgehê lê hat birîn. Di gulana 2016an de, ji ber "damezrandina tevgereke mafên mirovan a ku alîgirê rakirina cezayê îdamê ye” 16 sal cezayê girtîgehê lê hate birîn. Piştî ku di sala 2020an de hat berdan di sala 2021an de dîsa şandin girtîgehê. ku ji wê demê ve li ser îstîsmara jinên girtî rapor kir. Di cotmeha 2023an de, Nêrgis Mihemedî dema ku di girtîgehê de bû, "ji ber têkoşîna wê ya li dijî zordariya li ser jinan li Îranê û tekoşîna wê ya ji bo pêşvebirina mafên mirovan û azadiya her kesî" xelata Nobelê ya Aştiyê ya 2023an wergirt . Wezareta Derve ya Îranê biryara xelatkirina Mihemedî şermezar kir.